Jean-Pierre Kemmer

De Jean-Pierre (Jempi) Kemmer, gebuer den 8. Dezember 1923 an der Stad, a gestuerwen den 21. Dezember 1991 an der Zithaklinickhttp://www.gfhesper.lu/index.php/en/?start=10, war e lëtzebuergesche Museker a Komponist.

Schonn a jonke Joren huet de Jempi Kemmer Piano geléiert. Jorelaang war hien am RTL-Orchester Perkussiounist a gouf no der Pensionéierung vum René Mertzig Orchesterpianist.

De Kemmer huet vill Kompositioune geschriwwen, dorënner Orchesterwierker wéi Dimanche matin à Luxembourg, Symphonie des morts, Le chant des saisons an eng Onmass populär Melodien, zéng Operetten, An enger Summernuecht, D'Vakanz am Mëllerdall an Ënner bloem HimmelÖnner bloem Himmel. Revue N°50 vum 11. Dezember 1954. Säite 20-21 mat 
12 Fotoen;. Dozou kommen nach d'Arrangementer fir 15 Revueë vum Lëtzebuerger Theater ënner dem Eugène Heinen.

1969 huet de Kemmer d'Choeurs Jempi Kemmer  gegrënnt.

Fir un de Jean-Pierre Kemmer z'erënneren, gouf jee eng Strooss zu Fenteng an an der Stad (Gaasperech) no him genannt.

 Gielercher 

 40x40px Chevalier de l'Ordre de la couronne de chêne (Promotioun 1976).

 Literatur 
 Thill, Marc, 2023. Jean-Pierre Kemmer, ein Leben für die Musik. Die Warte 33|2776, S. 11.
 Kemna, Sabine, 2016. Jean-Pierre Kemmer : 25. Todestag 2016. Tableau Musical (2016): Tableau Musical 2016, Nr. 21 (2016), P. 3, Ill. Print.
 Kremer, Pir. Dossier sur Jean-Pierre Kemmer. Print., Centre national de littérature / Fonds Pir Kremer

Kategorie:Lëtzebuergesch Pianisten
Kategorie:Lëtzebuergesch Batteuren
Kategorie:Lëtzebuergesch Komponisten
Kategorie:Lëtzebuergesch Dirigenten
Kategorie:Chevalier de l'ordre de la couronne de chêne
Kategorie:Gebuer 1923
Kategorie:Gestuerwen 1991
Kategorie:Persounen, no deenen eng Struktur zu Lëtzebuerg genannt ass